*ПРЕВОД*

*На вниманието на:*

*Председателят на Комисията Урсула фон дер Лайен,*

*Председателят на Европейския съвет Луи Мишел*

*Също изпратено на:*

*Изпълнителен заместник-председател Франс Тимерманс, изпълнителен заместник-председател Домбровскис, изпълнителен заместник-председател Вестагер, комисар Симсон, комисар Бретон, комисар Валеан, генерален директор Жул Йоргенсен, генерален директор Петричоне, генерален директор Джорна.*

*Председатели, заместник-председатели и координатори на комисиите ITRE, ENVI, REGI и ECON на Европейския парламент*

*Постоянни представители на всички държави членки в ЕС, всички енергийни аташета*

**Относно: Как газът води към неутралност по отношение на климата до 2050 г.**

Брюксел, октомври 2020 г.

Уважаема госпожо Председател фон дер Лайен,

През следващите месеци институциите на ЕС и заинтересованите страни, представени в Платформата за финансиране на устойчиво развитие, ще обсъдят приемането на делегиран акт, който класифицира екологично устойчивите инвестиции за смекчаване и адаптиране към изменението на климата. Това ще бъде една първа стъпка в прилагането на таксономията на ЕС за устойчиво финансиране и ключова стъпка за признаването на газа като активираща/преходна дейност, допринасяща за неутралността по отношение на климата.

Призоваваме Ви да подкрепите амбициозни и прагматични политически инструменти, които ще позволят разширяването на всички опции за декарбонизация, които ще бъдат необходими за постигане на въглеродна неутралност до 2050 г., включително природни, възобновяеми и декарбонизирани газове и CCUS технологии. Десетилетия от инвестиции превърнаха газа и неговата инфраструктура в стратегически активи за сигурността, стабилността и достъпността на енергийната система на ЕС. Те ще продължат да играят тези ключови роли, за да спомогнат за постигането на целта за неутралност по отношение на климата ЕС 2050 г., като същевременно се запази европейската конкурентоспособност.

Стратегията на ЕС за водорода признава, че наред с производството на водород от възобновяеми източници, производство на нисковъглероден водород от риформинг на природен газ в комбинация с CCUS или пиролиза ще играе фундаментална роля за осигуряване на необходимите обеми за развитието на интегриран водороден пазар.

Изграждането на печеливш екип изисква талантът да бъде обгрижван. Благодарение на интегрираното ноу-хау на заинтересованите страни, веригата за създаване на стойност в газа създава много възможности в краткосрочен, средносрочен и дългосрочен план за европейски работни места за хора с висока квалификация, икономически растеж и декарбонизация.

Ето защо призоваваме за **равнопоставеност** на зрелите търговски технологии и да се възползваме в пълна степен от ползите на всички европейски газови ресурси, за да декарбонизираме икономиката на ЕС по бърз и икономически ефективен начин по пътя към неутралност по отношение на климата чрез:

* Където е възможно, природният газ да продължи да измества въглищата в производството на електроенергия и отопление, като същевременно се интегрира нарастващата електроенергия от възобновяеми източници, за да се осигури стабилността на системата. Прагът за преходни дейности като природен газ следва да бъде внимателно проектиран, като се вземе предвид съществуващото законодателство на ЕС и да се предложи път към прогресивна декарбонизация;
* Подход на равнопоставеност при разработването на водород (от възобновяеми източници, реформиране на природен газ със CCUS (улавяне, използване и съхранение на въглерод) и пиролиза на метана);
* Надграждане върху съществуващия газов пазар и мрежа като гръбнакa на бъдещата енергийна система на ЕС;
* Стимулиране на инвестициите във водородна инфраструктура (включително преоборудване);
* Премахване на правни и административни пречки пред въвеждането на водород в газовата мрежа;
* Подкрепа за CCS (улавяне и съхранение на въглерод) и пълната гама от възможности за нисковъглероден газ в климатичните и енергийните политики на ЕС, по-специално при бъдещото преразглеждане на правилата на пазара на газ;
* Подкрепа за европейските производители на електролизери и други газови решения от възобновяеми източници, като например биометан, за да се гарантира, че Европа остава световен лидер в разработването и производството на чисти газови технологии;
* Интегриране на съхранението на CO2 и всички видове пренос на CO2 в цялостното развитие на инфраструктурата.

Цялата газова верига за създаване на стойност очаква ползотворно бъдещо сътрудничество, по-специално в рамките на Алианса за чист водород и Форума CCUS.

С уважение,

[имена и съответни компании на изпълнителните директори]